b'\n_START_ARTICLE_\nEkologija dela\n_START_PARAGRAPH_\nEkologija dela je veda, ki raziskuje, ocenjuje, ureja in spremlja vse delovne postopke in pojave, ki so lahko zdravju \xc5\xa1kodljivi. Ve\xc4\x8dji del raziskovanj na podro\xc4\x8dju ekologije dela opravljajo multidisciplinirani timi, sestavljajo jih specialisti kot so fiziki, kemiki in biologi. Raziskovanje ekolo\xc5\xa1kih obremenitev obsega fizikalne dejavnike (toplotno okolje, energijo, neionizirna in ionozirana sevanja, mehansko energijo, hrup, ultrazvok, infrazvok, prezra\xc4\x8devanje, razsvetljavo), kemijske dejavnike (pline in pare, hlapi, aerosoli) in biolo\xc5\xa1ke dejavnike (bakterije, mikroorganizme, favna, flora, viruse in druge parazite)._NEWLINE_Ekologijo dela so uvedli leta 1960 na Zavodu za zdravstevo varstvo v Mariboru. Uveljavljena pa je tudi kot ena izmed znanstvenih podro\xc4\x8dj ekologije na dodiplomskem in podiplomskem \xc5\xa1tudiju univerze v Ljubljani in Mariboru.'